**ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ**



**ສັນຕິພາບ ​ເອກະລາດ ປະຊາທິປະໄຕ ເອກະພາບ ວັດທະນະຖາວອນ**

ອົງການໄອຍະການປະຊາຊົນສູງສຸດ ເລກທີ…....../ອອປສ

ນະຄອນຫຼວງວຽງຈັນ, ວັນທີ....../...../2018

**ບົດສະຫຼຸບ**

**ການເຄື່ອນໄຫວວຽກງານຮອບດ້ານ**

**ຂອງອົງການໄອຍະການປະຊາຊົນສູງສຸດປະຈຳເດືອນ ກັນຍາ**

**ແລະ ທິດທາງແຜນການປະຈຳເດືອນ ຕຸລາ 2018**

* ອີງຕາມ ແຜນການເຄື່ອນໄຫວປະຈຳປີ 2018 ຂອງອົງການໄອຍະການປະຊາຊົນສູງສຸດ;
* ອີງຕາມແຜນການເຄື່ອນໄຫວປະຈຳເດືອນ ກັນຍາ ປີ 2018 ຂອງອົງການໄອຍະການປະຊາຊົນສູງສຸດ.

ຜ່ານການຈັດຕັ້ງປະຕິບັດຕາມແຜນການວຽກງານຕົວຈິງ ປະຈຳເດືອນ ສິງຫາ ( 08 ) ຂອງອົງການໄອຍະການປະຊາຊົນສູງສຸດແລະ ກຳນົດທິດທາງແຜນການປະຈຳເດືອນ ກັນຍາ ( 09 ) 2018, ສາມາດສະຫຼຸບໄດ້ດັ່ງນີ້:

1. **ການເຄື່ອນໄຫວວຽກງານໃນເດືອນ ກັນຍາ 2018**

**1. ວຽກງານການເມືອງ - ແນວຄິດ**

ໃນ​ເດືອນໜຶ່ງຜ່ານ​ມາ ຄະນະພັກ - ຄະນະນໍາອົງການໄອຍະການປະຊາຊົນສູງສຸດ ໄດ້ເອົາໃຈໃສ່ສຶກສາອົບຮົມດ້ານການເມືອງ - ແນວຄິດ ໃຫ້ແກ່ສະມາຊິກພັກ, ພະນັກງານ - ລັດຖະກອນ​ໃນ​ອົງການໄອຍະການປະຊາຊົນສູງສຸດ, ອົງການໄອຍະການປະຊາຊົນພາກກາງ, ສະຖາບັນຄົ້ນຄວ້າ ແລະ ຝຶກອົບຮົມໄອຍະການ ດ້ວຍຫຼາຍວິທີ ຢ່າງເປັນປົກກະຕິ, ຊຶ່ງໄດ້ຖືເອົາວຽກງານດັ່ງກ່າວເປັນວຽກງານຕົ້ນຕໍ ໃນການຄຸ້ມຄອງຊີ້ນຳ - ນໍາພາພະນັກງານໃຫ້ມີ​ທັດສະນະ​ຫຼັກໝັ້ນການ​ເມືອງໜັກ​ແໜ້ນ, ມີຄວາມຈົ່ງຮັກພັກດີ, ເຊື່ອໝັ້ນ ແລະ ເປັນເອກະພາບຕໍ່ການນຳພາຂອງພັກ, ມີຄວາມອຸ່ນອຽນທຸ່ນທ່ຽງ ​ເປັນ​ເຈົ້າ​ການ​ໃນ​ການຈັດ​ຕັ້ງ​ປະຕິບັດໜ້າທີ່​ຂອງ​ຕົນ​ດ້ວຍ​ຄວາມ​ຮັບຜິດຊອບສູງ, ມີຈັນຍາບັນ, ມີນໍ້າໃຈຮັບໃຊ້ປະຊາຊົນດ້ວຍຄວາມສັດຊື່ບໍລິສຸດ, ປະຕິບັດລັດຖະທໍາມະນູນ ແລະ ກົດໝາຍຢ່າງເຂັ້ມງວດ, ມີແບບແຜນວິທີເຮັດວຽກດີສົມຄວນ ແລະ ໄດ້ເຂົ້າຮ່ວມເຊື່ອມຊຶມແນວທາງການເມືອງຂອງພັກເປັນປົກກະຕິ.

ໄດ້ເອົາໃຈໃສ່ຊີ້ນຳ - ນໍາພາສ້າງຂະບວນອອກແຮງງານລວມ, ຂະບວນການແຂ່ງຂັນກິລາ, ສີລະປະວັນນະຄະດີ, ໄປຢ້ຽມຢາມເບິ່ງແຍງຊ່ວຍເຫຼືອເຊິ່ງກັນ ແລະ ກັນໃນເວລາຫຍຸ້ງຍາກ ເຈັບເປັນ, ເກີດລູກ ແລະ ອື່ນໆໃຫ້ຄວາມອົບອຸ່ນກັນ ໃນຍາມຫຍຸ້ງຍາກ ແລະ ໄດ້ຈັດຕັ້ງການປ້ອງກັນເວນຍາມສໍານັກງານ ໃຫ້ມີຄວາມສະຫງົບປອດໄພ.

ຈັດຕັ້ງປະຖະກາຖາການສະເຫຼີມສະຫຼອງວັນສ້າງຕັ້ງກອງທັບປະຊາຊົນລາວ ຄົບຮອບ 70 ປີ ແລະ ວັນສ້າງຕັ້ງ ອົງການໄອຍະການປະຊາຊົນ ຄົບຮອບ 30 ປີ.

**2. ວຽກງານກົງຈັກການຈັດຕັ້ງ ແລະ ການພັດທະນາບຸກຄະລາກອນ**

**⮚ ວຽກງານຈັດຕັ້ງ ແລະ ຄຸ້ມຄອງ ພະນັກງານ**

* ຈັດກອງປະຊຸມ ເຜີຍແຜ່ ເອກະສານຕ່າງໆ ກ່ຽວກັບການສະເຫຼີມສະຫຼອງ ວັນສ້າງຕັ້ງກອງທັບ ຄົບຮອບ 70 ປີ, ວັນສ້າງຕັ້ງອົງການໄອຍະການປະຊາຊົນ ຄົບຮອບ 30 ປີ;
* ກະກຽມລົງຊີ້ນຳບັນດາອົງການໄອຍະການປະຊາຊົນທ້ອງຖິ່ນກ່ຽວກັບວຽກງານປະເມີນຜົນການຈັດຕັ້ງປະຕິບັດວຽກງານພະນັກງານ-ລັດຖະກອນ;
* ພິຈາລະນາການສະເໜີແຕ່ງຕັ້ງ, ໂຍກຍ້າຍ ແລະ ຊັບຊ້ອນພະນັກງານ ຂອງບັນດາອົງການໄອຍະການປະຊາຊົນແຂວງ;
* ສັງລວມການສະເໜີແຕ່ງຕັ້ງຜູ້ຊ່ວຍພະນັກງານໄອຍະການປະຊາຊົນ ແລະ ເລື່ອນຂັ້ນພະນັກງານໄອຍະການປະຊາຊົນ ປະຈຳປີ 2018 ຂອງອົງການໄອຍະການປະຊາຊົນ ໃນຂອບເຂດທົ່ວປະເທດ.

**⮚ ວຽກນະໂຍບາຍ ແລະ ກໍ່ສ້າງ**

* ພິຈາລະນາເລື່ອນຊັ້ນ-ຂັ້ນເງິນເດືອນປົກກະຕິ ໃຫ້ພະນັກງານອົງການໄອຍະການປະຊາຊົນ ປະຈຳງວດ 1/2019, ຈຳນວນ 159 ທ່ານ, ຍິງ 42 ທ່ານ;
* ພິຈາລະນາອະນຸມັດໃຫ້ພະນັກງານ ພັກບຳນານ 3 ທ່ານ ແລະ ສະເໜີຫາກະຊວງພາຍໃນ ເພື່ອສະເໜີນະໂຍບາຍອຸດໜຸນບຳນານ ໃຫ້ພະນັກງານ 2 ທ່ານ, ສະເໜີຫາກະຊວງແຮງງານ ອະນຸມັດນະໂຍບາຍອຸດໜຸນເສຍ ອົງຄະໃຫ້ພະນັກ ງານ 1 ທ່ານ;
* ພິຈາລະນາຄິດໄລ່ເງິນເດືອນ ແລະ ເງິນອຸດໜຸນຢ້ອນຫຼັງໃຫ້ພະນັກງານ ອົງການໄອຍະການປະຊາຊົນ ສູງສຸດ ປະຈຳງວດ 4/2018 ຈຳນວນ 10 ທ່ານ, ຍິງ 2 ທ່ານ;
* ພິຈາລະນາອະນຸມັດເງິນນະໂຍບາຍສົມທົບປຸກສ້າງ-ສ້ອມແປງເຮືອນ ໃຫ້ແກ່ພະນັກງານບຳນານ ອະດີດຫົວໜ້າກົມກວດກາທົ່ວໄປ ອົງການໄອຍະການປະຊາຊົນສູງສຸດ;
* ອະນຸມັດໃຫ້ພະນັກງານເຂົ້າຮ່ວມກອງປະຊຸມ, ສຳມະນາ, ຖອດຖອນບົດຮຽນ ຢູ່ຕ່າງປະເທດ ຈຳນວນ 9 ທ່ານ ຍິງ 1 ທ່ານ.

**3. ວຽກງານການແກ້ໄຂຄະດີ ແລະ ຄຳຮ້ອງ**

**3.1 ວຽກງານຕິດຕາມກວດກາທົ່ວໄປ**

* **ການ​ແກ້​ໄຂ​ຄຳ​ຮ້ອງ​ກ່ຽວ​ກັບ​ການປະຕິບັດກົດໝາຍ**

**-** ຄໍາ​ຮ້ອງຄ້າງມາແຕ່ເດືອນ 8/2018 = 01 ເລື່ອງ;

- ຮັບເຂົ້າໃໝ່ເດືອນ 9/2018 = 03 ເລື່ອງ

- ລວມທັງໝົດ = 04 ເລື່ອງ

- ຄົ້ນຄວ້າຢູ່ = 04 ເລຶ່ອງ;

**⮚ການ​ແກ້​ໄຂ​ຄຳ​ຮ້ອງ​ກ່ຽວ​ກັບ​ການປະຕິບັດ​ຄຳ​ຕັດສິນ​ຂອງ​ສານ:**

**-** ຄໍາ​ຮ້ອງຄ້າງມາແຕ່ເດືອນ 8/2018 = 02 ເລື່ອງ;

- ຮັບເຂົ້າໃໝ່ເດືອນ 9/2018 = 04 ເລື່ອງ;

- ລວມທັງໝົດ = 06 ເລື່ອງ;

- ຍັງພວມຄົ້ນຄ້ວາ = 06 ເລື່ອງ.

* **ສັງລວມຄຳຮ້ອງທັງໝົດ:**

**-** ຄໍາ​ຮ້ອງຄ້າງມາແຕ່ເດືອນ 8/2018 = 03 ເລື່ອງ;

- ຮັບເຂົ້າໃໝ່ເດືອນ 9/2018 = 07 ເລື່ອງ;

- ລວມທັງໝົດ = 10 ເລື່ອງ;

- ຍັງພວມຄົ້ນຄ້ວາ = 10 ເລື່ອງ.

**3.2 ວຽກງານກວດກາລັດ**

- ຄໍາຮ້ອງຄ້າງມາແຕ່ເດືອນ 8/2018 = 12 ເລື່ອງ;

- ຮັບເຂົ້າໃໝ່ເດືອນ 9/2018 = 03 ເລື່ອງ (ເທົ່າກັບເດືອນຜ່ານມາ 2 ເລື່ອງ);

- ລວມທັງໝົດ = 15 ເລື່ອງ (ຫຼາຍກ່ວາເດືອນຜ່ານມາ 2 ເລື່ອງ);

- ໄດ້ຄົ້ນຄວ້າແກ້ໄຂສົ່ງອອກແລ້ວ = 01 ເລຶ່ອງ ;

- ຍັງພວມຄົ້ນຄ້ວາ = 14 ເລື່ອງ .

**3.3 ວຽກງານຕິດຕາມກວດກາຄະດີອາຍາ**

**⮚ ສຳນວນຄະດີຂັ້ນລົບລ້າງ:**

- ຄະດີເກົ່າຄ້າງມາແຕ່ເດືອນ 8/2018 = 44 ເລື່ອງ;

- ຮັບເຂົ້າໃໝ່ເດືອນ 9/2018 = 12 ເລື່ອງ;

- ລວມທັງໝົດ = 56 ເລື່ອງ;

- ໄດ້ຄົ້ນຄວ້າແກ້ໄຂສົ່ງອອກແລ້ວ = 13 ເລື່ອງ;

- ຍັງພວມຄົ້ນຄ້ວາ = 43 ເລື່ອງ.

* **ສຳນວນທີ່ທວງມາ**

- ຄະດີເກົ່າຄ້າງມາແຕ່ເດືອນ 8/2018 = 13 ເລື່ອງ;

- ຮັບເຂົ້າໃໝ່ເດືອນ 8/2018 = 03 ເລື່ອງ;

- ລວມທັງໝົດ = 16 ເລື່ອງ;

- ໄດ້ຄົ້ນຄວ້າແກ້ໄຂສົ່ງອອກແລ້ວ = 01 ເລື່ອງ;

- ຍັງພວມຄົ້ນຄ້ວາ =15 ເລື່ອງ

**⮚ ຄຳຮ້ອງຂໍຄວາມເປັນທຳ**

- ຄໍາ​ຮ້ອງຄ້າງມາແຕ່ເດືອນ 8/2018 = 03 ເລື່ອງ;

- ຮັບເຂົ້າໃໝ່ເດືອນ 9/2018 = 01 ເລື່ອງ;

- ລວມທັງໝົດ = 04 ເລື່ອງ;

- ໄດ້ຄົ້ນຄວ້າແກ້ໄຂສົ່ງອອກແລ້ວ = 02 ເລຶ່ອງ ;

- ຍັງພວມຄົ້ນຄ້ວາ = 03 ເລື່ອງ.

* **ຄຳຮ້ອງຂໍຮື້ຟື້ນ**

- ຄໍາຮ້ອງຄ້າງມາແຕ່ເດືອນ 8/2018 = 14 ເລື່ອງ;

- ຮັບເຂົ້າໃໝ່ເດືອນ 9/2018 = 05 ເລື່ອງ;

- ລວມທັງໝົດ = 19 ເລື່ອງ;

- ໄດ້ຄົ້ນຄວ້າແກ້ໄຂສົ່ງອອກແລ້ວ = 03 ເລື່ອງ;

- ຍັງພວມຄົ້ນຄ້ວາ = 16 ເລື່ອງ.

* **ເອກະສານທາງລັດຖະການ ແລະຂໍ້ຕົກລົງຂອງສະພາແຫ່ງຊາດ**

- ຄ້າງມາແຕ່ເດືອນ 8/2018 = 29 ເລື່ອງ; ໃນນີ: ຂໍຕົກລົງຂອງສະພາ 1 ເລື່ອງ.

- ຮັບເຂົ້າໃໝ່ເດືອນ 9/2018 = 28 ເລື່ອງ; ໃນນີ: ຂໍຕົກລົງຂອງສະພາ 6 ເລື່ອງ.

- ລວມທັງໝົດ = 57 ເລື່ອງ; ໃນນີ: ຂໍຕົກລົງຂອງສະພາ 7 ເລື່ອງ.

- ໄດ້ຄົ້ນຄວ້າແກ້ໄຂສົ່ງອອກແລ້ວ = 33 ເລື່ອງ; ໃນນີ: ຂໍຕົກລົງຂອງສະພາ 1 ເລື່ອງ.

- ຍັງພວມຄົ້ນຄ້ວາ = 24 ເລື່ອງ. ໃນນີ: ຂໍຕົກລົງຂອງສະພາ 6 ເລື່ອງ.

* **ສັງລວມຄະດີ ແລະ ຄຳຮ້ອງທັງໝົດ**

- ຄະດີ ແລະຄຳຮ້ອງຄ້າງມາແຕ່ເດືອນ 8/2018 = 103 ເລື່ອງ; (ຫຼາຍກ່ວາເດືອນຜ່ານມາ 13 ເລື່ອງ)

- ຄະດີຮັບເຂົ້າໃໝ່ໃນເດືອນ 8/2018 = 49 ເລື່ອງ; (ໜ້ອຍກ່ວາເດືອນຜ່ານມາ 10 ເລື່ອງ)

- ລວມທັງໝົດ = 152 ເລື່ອງ; (ຫຼາຍກ່ວາເດືອນຜ່ານມາ 3 ເລື່ອງ)

- ໄດ້ຄົ້ນຄວ້າແກ້ໄຂສົ່ງອອກແລ້ວ = 51 ເລື່ອງ; (ທຽບເທົ່າ 34% ຂອງຈຳນວນຄະດີທັງໝົດ)

- ຍັງພວມຄົ້ນຄ້ວາ = 101 ເລື່ອງ (ໜ້ອຍກ່ວາເດືອນຜ່ານມາ 02 ເລື່ອງ)

**3.4 ວຽກງານຕິດຕາມກວດກາຄະດີແພ່ງ**

**⮚ ສຳນວນແພ່ງຂັ້ນລົບລ້າງ**

- ຄະດີເກົ່າຄ້າງມາແຕ່ເດືອນ 8/2018 = 13 ເລື່ອງ;

- ຮັບເຂົ້າໃໝ່ເດືອນ 9/2018 = 09 ເລື່ອງ;

- ລວມທັງໝົດ = 22 ເລື່ອງ;

- ໄດ້ຄົ້ນຄວ້າແກ້ໄຂສົ່ງອອກແລ້ວ = 21 ເລື່ອງ, ໃນນີ້:

- ຖະແຫຼງ ຢັ້ງຢືນເອົາ: 14 ເລື່ອງ,

- ຖະແຫຼງ ບໍ່ຢັ້ງຢືນເອົາ: 07 ເລື່ອງ.

- ຍັງພວມຄົ້ນຄ້ວາ = 01 ​ເລື່ອງ.

**⮚ ຄຳຮ້ອງຂໍຮື້ຟື້ນ ແລະ ຄຳຮ້ອງຂໍຄວາມເປັນທຳ**

- ຄະດີຄ້າງມາແຕ່ເດືອນ 8/2018 = 69 ເລື່ອງ;

- ຮັບເຂົ້າໃໝ່ໃນເດືອນ 9/2018 = 09 ເລື່ອງ;

- ລວມທັງໝົດ = 78 ເລື່ອງ,

- ໄດ້ຄົ້ນຄວ້າແກ້ໄຂສົ່ງອອກແລ້ວ = 12 ເລື່ອງ, ໃນນີ້:

- ທວງສໍານວນ: 5 ເລື່ອງ;

- ຕົກລົງບໍ່ຮື້ຟື້ນ: 4 ເລື່ອງ;

- ສົ່ງພາກສ່ວນອື່ນ 3 ເລື່ອງ.

- ຍັງພວມຄົ້ນຄ້ວາ = 66 ​ເລື່ອງ.

**⮚ ສໍານວນຄະດີທີ່ທວງມາ ( ທວງຕາມຂໍ້ຕົກລົງຂອງສະພາ ແລະ ຕາມຄຳຮ້ອງຂໍຮື້ຟື້ນ)**

* ຄະດີຄ້າງມາແຕ່ເດືອນ 8/2018 = 95 ເລື່ອງ; ໃນນີ້:

- ສຳນວນ ທວງຕາມຂໍ້ຕົກລົງ: 24;

- ສຳນວນ ທວງຕາມ ຄຳຮ້ອງ: 71.

* ຮັບເຂົ້າໃໝ່ເດືອນ 9/2018: = 09 ເລື່ອງ, ໃນນີ້:

- ສຳນວນ ທວງຕາມຂໍ້ຕົກລົງ: 01;

- ສຳນວນ ທວງຕາມ ຄຳຮ້ອງ: 08.

* ລວມທັງໝົດ = 104 ເລື່ອງ; ໃນນີ້:

- ສຳນວນ ທວງຕາມຂໍ້ຕົກລົງ: 25;

- ສຳນວນ ທວງຕາມ ຄຳຮ້ອງ: 79.

* ໄດ້ຄົ້ນຄ້ວາແກ້ໄຂສົ່ງອອກແລ້ວ = 05 ເລື່ອງ

- ສະເໜີຮື້ຟື້ນຕາມຂໍ້ຕົກລົງສະພາ 01

- ສະເໜີຮື້ຟື້ນຕາມຄຳຮ້ອງ 02;

- ຄຳຕົກລົງບໍ່ຮື້ຟື້ນຕາມຄຳຮ້ອງ: 02.

* ຍັງພວມຄົ້ນຄ້ວາ = 99 ເລື່ອງ; ໃນນີ້:

- ສຳນວນ ທວງຕາມ ຄຳຮ້ອງ: 75;

- ສຳນວນ ທວງຕາມຂໍ້ຕົກລົງ: 24.

**⮚ ຂໍ້ຕົກລົງສະພາແຫ່ງຊາດ (ທີ່ບໍ່ທັນໄດ້ທວງສໍານວນຄະດີ)**

**-** ຄະດີ ແລະຄຳຮ້ອງຄ້າງມາແຕ່ເດືອນ 8/2018 = 07 ເລື່ອງ;

**-** ຄະດີຮັບເຂົ້າໃໝ່ໃນເດືອນ 9/2018 = 03 ເລື່ອງ;

**-** ລວມທັງໝົດ = 10 ເລື່ອງ;

* ໄດ້ຄົ້ນຄ້ວາແກ້ໄຂສົ່ງອອກແລ້ວ = 03 ເລື່ອງ

- ຍັງພວມຄົ້ນຄ້ວາ = 07 ເລື່ອງ.

* **ສັງລວມຄະດີ ແລະ ຄຳຮ້ອງທັງໝົດ**

**-** ຄະດີ ແລະຄຳຮ້ອງຄ້າງມາແຕ່ເດືອນ 8/2018 = 181 ເລື່ອງ; (ຫຼາຍກວ່າເດືອນຜ່ານມາ 21 ເລື່ອງ)

- ຄະດີຮັບເຂົ້າໃໝ່ໃນເດືອນ 9/2018 = 30 ເລື່ອງ; (ໜ້ອຍກ່ວາເດືອນຜ່ານມາ 32 ເລື່ອງ)

- ລວມທັງໝົດ = 211 ເລື່ອງ; (ໜ້ອຍກ່ວາເດືອນຜ່ານມາ 11 ເລື່ອງ)

- ໄດ້ຄົ້ນຄ້ວາ ແລະ ສົ່ງອອກແລ້ວ = 41 ເລື່ອງ; (ທຽບເທົ່າ 19 % ຂອງຈຳນວນຄະດີທັງໝົດ);

- ຍັງພວມຄົ້ນຄ້ວາ = 170 ເລື່ອງ; (ໜ້ອຍກ່ວາເດື່ອນຜ່ານມາ 14 ເລື່ອງ).

**3.5 ວຽກງານຕິດຕາມກວດກາຄ້າຍຄຸມຂັງ-ດັດສ້າງ**

**⮚ ວຽກງານຕິດຕາມກວດກາຄ້າຍດັດສ້າງ ແລະ ອະໄພຍະໂທດ**

ໄດ້ເອົາໃຈໃສ່ຕິດຕາມເກັບກຳສະຖິຕິນັກໂທດຢູ່ຂັ້ນສູນກາງ ແລະ ທ້ອງຖິ່ນມີດັ່ງ​ນີ້:

* **ຈຳນວນນັກໂທດທັງໝົດ​ໃນ​ທົ່ວ​ປະ​ເທດ = 13,278 ຄົນ, ຍິງ 1.748 ຄົນ**.

**(ເພີ່ມຂື້ນຈາກເດືອນຜ່ານມາ 367 ຄົນ, ຍິງ 29 ຄົນ)**

* ນັກໂທດຄະດີຢາເສບຕິດ = 10,579 ຄົນ, ຍິງ 1,457 ຄົນ;
* ນັກໂທດຄະດີທົ່ວໄປ = 2.649 ຄົນ, ຍິງ 272 ຄົນ;
* ນັກໂທດຄະດີກະທຳຜິດຕໍ່ຄວາມສະຫງົບຂອງຊາດ = 50 ຄົນ, ຍິງ 01 ຄົນ;
* ນັກໂທດຕ່າງປະເທດ = 335 ຄົນ, ຍິງ 33 ຄົນ;
* ນັກໂທດຖືກຕັດສິນປະຫານຊິວິດ = 372 ຄົນ, ຍິງ 34 ຄົນ,

(ເພີ່ມຂື້ນຈາກເດືອນຜ່ານມາ ຈໍານວນ 014 ຄົນ, ຍິງ 14 ຄົນ);

* ນັກໂທດຖືກຕັດສິນຕັດອິດສະລະພາບຕະຫຼອດຊິວິດ = 630 ຄົນ, ຍິງ 65 ຄົນ.

(ເພີ່ມຂື້ນຈາກເດືື່ອນຜ່ານມາ ຈໍານວນ 16 ຄົນ, ຍິງ 01 ຄົນ).

* ນັກໂທດໄດ້ຮັບອະນຸມັດອອກປິ່ນປົວ = 174 ຄົນ, ຍິງ 72 ຄົນ;
* ນັກໂທດຖືກໂຍກຍ້າຍ: = 24 ຄົນ, ຍິງ 00 ຄົນ;
* ນັກໂທດໂຕນໜີ: = 01 ຄົນ, ຍິງ: 00
* ນັກໂທດເສຍຊີວິດ: = 04 ຄົນ; ຍິງ: 00
* ນັກໂທດຖືກປ່ອຍຕົວ: = 339 ຄົນ, ຍິງ 33 ຄົນ.

**⮚ ວຽກ​ງານ​ຕິດຕາມ​ກວດກາສະຖານທີ່ກັກຂັງ ແລະ ​ສູນ​ດັດ​ສ້າງ.**

* **ຈຳນວນຜູ້ຖືກຫາທັງໝົດ = 8,684 ຄົນ, ຍິງ 1.052 ຄົນ**

**(ຫຼາຍກ່ວາເດືອນຜ່ານມາ 2,924, ຍິງ 31 ຄົນ)**

* ຜູ້ຖືກຫາທີ່ເປັນຄົນຕ່າງປະເທດ = 448 ຄົນ, ຍິງ 72 ຄົນ;
* ຜູ້ຖືກຫາຖືກກັກຂັງເກີນກຳນົດ 1 ປີ = 411 ຄົນ, ຍິງ 59 ຄົນ;
* ຜູ້ຖືກຫາໄດ້ຮັບອະນຸມັດອອກເພື່ອປິ່ນປົວ = 21 ຄົນ, ຍິງ 14 ຄົນ;
* ຜູ້ຖືກຫາເສຍຊີວິດ = 07 ຄົນ; , ຍິງ: 00;
* ຜູ້ຖືກຫາໂຕນໜີ = 02 ຄົນ; , ຍິງ: 00;
* ຜູ້ຖືກຫາຖືກໂຍກຍ້າຍ = 32 ຄົນ, ຍິງ 02 ຄົນ;
* ຜູ້ຖືກຫາໄດ້ຮັບການປ່ອຍຕົວ = 633 ຄົນ, ຍິງ 57 ຄົນ;
* ຜູ້ຖືກຫາຖືກສັງຟ້ອງຂື້ນສານ = 563 ຄົນ, ຍິງ 48 ຄົນ.
* **ຈຳນວນຜູ້ຖືກດັດສ້າງທັງໝົດ = 5.670 ຄົນ, ຍິງ 184 ຄົນ.**

**(ຫຼາຍກ່ວາເດືອນຜ່ານມາ 709 ຄົນ)**

- ຜູ້ຖືກດັດສ້າງທີ່ໄດ້ຮັບອະນຸມັດອອກເພື່ອປິ່ນປົວ = 18 ຄົນ, ຍິງ 00;

- ຜູ້ຖືກດັດສ້າງເສຍຊີວິດ = 06 ຄົນ, ຍິງ 00;

- ຜູ້ຖືກດັດສ້າງ ໂຕນໜີ = 01 ຄົນ, ຍິງ 00;

- ຜູ້ຖືກດັດສ້າງທີ່ໄດ້ຮັບການປ່ອຍຕົວ = 676 ຄົນ, ຍິງ 28 ຄົນ.

**4. ວຽກງານຫ້ອງການ**

* **ວຽກງານຄົ້ນຄວ້າ-ສັງລວມ, ສະຖິຕິ, ກົນໄກບໍລິຫານຄະດີຄົບວົງຈອນ ແລະ ວຽກງານເລຂາການນຳ.**
* ສືບຕໍ່ພິຈາລະນາປັບປຸງພາລະບົດບາດການເຄື່ອນໄຫວຂອງຫ້ອງການ;
* ສືບຕໍ່ພິຈາລະນາແຜນການສະເຫຼີມສະຫຼອງວັນສ້າງຕັ້ງກອງທັບປະຊາຊົນລາວຄົບຮອບ 70 ປີ, ວັນສ້າງຕັ້ງອົງການໄອຍະການປະຊາຊົນຄົບຮອບ 30 ປີ;
* ສືບຕໍ່ພິຈາລະນາແຜນການ ແລະ ແຕ່ງຕັ້ງຄະນະຮັບຜິດຊອບກອງປະຊຸມວຽກງານໄອຍະການປະຊາຊົນທົ່ວປະເທດ ປະຈຳປີ 2018;
* ສືບຕໍ່ພິຈາລະນາ ແຜນການຝຶກອົບຮົມວຽກງານຄຸ້ມຄອງເອກະສານທາງເອເລັກໂຕຼນິກໃຫ້ແກ່ພະນັກງານທີ່ກ່ຽວຂ້ອງຢູ່ອົງການໄອຍະການປະຊາຊົນສູງສຸດ;
* ສຶບຕໍ່ຄົ້ນຄ້ວາບັນດານິຕິກຳສຳລັບວຽກງານຈັດເກັບເອກະສານຂອງອົງການໄອຍະການປະຊາຊົນ;
* ສືບຕໍ່ເລືອກເຝັ້ນ, ທ້ອນໂຮມ ແລະສຳເນົາເອກະສານທີ່ເປັນນິຕິກຳທີ່ມີຄຸ່ນຄ່ານຳໃຊ້ຍາວນານ ຂອງອົງການໄອຍະການປະຊາຊົນ;

**-** ຕິດຕາມທ່ານ ຫົວໜ້າ ແລະ ທ່ານຮອງຫົວໜ້າ ອົງການໄອຍະການປະຊາຊົນສູງສຸດ ພ້ອມທັງເຂົ້າບັນທຶກວຽກງານການເຄື່ອນໄຫວດ້ານຕ່າງໆ ຊ່ວຍການນຳ ທັງພາຍໃນ ແລະ ຕ່າງປະເທດ **=** 40 ຄັ້ງ.

* **ວຽກງານບໍລິຫານ ແລະ ພິທີການ**

- ເບິກນ້ຳມັນເຊື້ອໄຟ ປະຈຳເດືອນ 08/2018, ຈຳນວນ 5.560.000 ກີບ;

* ສ້ອມແປງພາຫະນະຈຳນວນ 11 ຄັ້ງ, ມູນຄ່າການສ້ອມແປງ ແລະປ່ຽນນ້ຳມັນເຄື່ອງເທົ່າກັບ 21.946.000 ກີບ;
* ສະໜອງພາຫະນະຮັບໃຊ້ການເຄື່ອນໄຫວວຽກງານພາຍໃນນະຄອນຫຼວງວຽງຈັນ ຈຳນວນ 56 ຖ້ຽວ ແລະ ລົງຖ້ອງຖິນ ຈຳນວນ 5 ຖ້ຽວ;
* ເຮັດວຽກບຳລູງຮັກສາ ແລະ ສ້ອມແປງ ເຄື່ອງໃຊ້ ແລະ ອຸປະກອນ ພາຍໃນອົງການໄອຍະການປະຊາຊົນສູງສຸດຢ່າງເປັນປົກກະຕິ.
* **ວຽກງານ ເຕັກນິກ ແລະຂໍ້ມູນຂ່າວສານ**
* ຈັດຊຸດຝຶກອົບຮົມວຽກງານເຕັກນິກຂໍ້ມູນຂ່າວສານ: ໄມໂຄຼຊອບເອກເຊວ 2010 ໃຫ້ແກ່ພະນັກງານ ອົງການໄອຍະການປະຊາຊົນສູງສຸດ;

- ກວດກາ ແລະຕິດຕັ້ງ ລະບົບຊອບແວ ຈຳນວນ 8 ຄັ້ງ, ຮາດແວ ຈໍານວນ 4 ຄັ້ງ;

- ຄຸ້ມຄອງບໍລິຫານລະບົບເຄື່ອຂ່າບ **Network-internet** ອົງການໄອຍະການປະຊາຊົນສູງສຸດ 06 ຄັ້ງ**;**

**-** ການກວດເຊັກ ແລະ ຕິດຕັ້ງ ລະບົບຊອບແວ໌ (Software) ແລະ ຮາດແວ (hardware) ເປັນປົກກະຕິ**.**

**5. ວຽກງານການເງິນ**

- ຈັດກອງປະຊຸມເຜີຍແຜ່ກ່ຽວກັບການນຳໃຊ້ກ່ຽວກັບການນຳໃຊ້ປຶ້ມຄູ່ມືການເງິນ-ການບັນຊີ ໃຫ້ແກ່ບັນດາອົງການໄອຍະການປະຊາຊົນແຂວງພາກໃຕ້;

- ສືບຕໍ່ຕິດຕາມການສະເໜີຖອນເງິນທົດແທນ ຄັງຮ່ວງບໍລິຫານປົກກະຕິ ປະຈຳງວດ 03/2018 ຂອງອົງການໄອຍະການປະຊາຊົນສູງສຸດ;

- ສືບຕໍ່ປະສານງານ ແລະ ຕິດຕາມວຽກງງານສະເໜີຖອນເງິນທີ່ຍັງຄ້າງຢູ່ກະຊວງການເງິນ;

- ສ້າງບັດຜ່ານ ແລະລົງບັນຊີຄູ່ ປະຈຳເດືອນ ແລະປະຈຳງວດ 03/2018;

- ຄິດໄລ່ເງິນບໍລິຫານວຽກທາງການພາຍໃນ ແລະຕ່າງປະເທດຢ່າງເປັນປົກກະຕິ ແລະ ທັນການ.

**6. ວຽກງານແຜນການ ແລະ ຮ່ວມມືກັບຕ່າງປະເທດ**

* **ວຽກງານຮ່ວມມືກັບຕ່າງປະເທດ**
* ພິຈາລະນາແຜນການການຕ້ອນຮັບຄະນະຜູ້ແທນວິຊາການ ສສ ຫວຽດນາມ ທີ່ຈະມາເຈລະຈາ ສົນທິສັນຍາວ່າດ້ວຍການຊ່ວຍເຫຼືອເຊິ່ງກັນ ແລະ ກັນທາງດ້ານຍຸຕິທຳທາງອາຍາ ລະຫວ່າງລາວ-ຫວຽດນາມ;
* ປະສານສົມທົບກ່ຽວກັບວຽກງານ ທີ່ ສສ ຫວຽດນາມ ຈະໃຫ້ການຊ່ວຍເຫຼືອ ສອນພາສາຫວຽດນາມ ໃຫ້ແກ່ ພະນັກງານ ອົງການໄອຍະການປະຊາຊາຊົນ ແຂວງຫຼວງພະບາງ;
* ແຈ້ງຕອບໃຫ້ກະຊວງການຕ່າງປະເທດ ກ່ຽວກັບແຜນຍຸດທະສາດການຮ່ວມມືລາວ-ໄທ ປີທີ່ 3 ຂອງອົງການໄອຍະການປະຊາຊົນສູງສຸດ;
* ຕ້ອນຮັບຄະນະວິຊາການ ຈາກອົງການໄອຍະການປະຊາຊົນ ສສ ຫວຽດນາມ;
* ພິຈາລະນາອະນຸມັດງົບປະມານຕ້ອນຮັບຄະນະຜູ້ແທນອົງການໄອຍະການປະຊາຊົນ ນະຄອນໂຮ່ຈິມິງ ທີ່ຈະມາຢ້ຽມຢາມ ອົງການໄອຍະການປະຊາຊົນສູງສຸດ ແລະ ອົງການໄອຍະການປະຊາຊົນ ແຂວງຈຳປາສັກ;
* ກະກຽມເນື້ອໃນ ແລະຄວາມພ້ອມຕ່າງໆ ໃນການເຂົ້າຮ່ວມສະເຫຼີມສະຫຼອງ ວັນສ້າງຕັ້ງມະຫາວິທະຍາໄລກວາງຊີ ຄົບຮອບ 90 ປີ ແລະການຢ້ຽມຢາມປັກກິງ;
* ປະສານກັບອົງການໄອຍະການແຂວງຢຸນານ, ສປ ຈີນ ກ່ຽວກັບວຽກງານ ກອງປະຊຸມຊາຍແດນ ທີ່ຈະຈັດຂື້ນໃນເດືອນ 12 ທີ່ແຂວງ ບໍ່ແກ້ວ;
* ພິຈາລະນາ ແຜນການຕ້ອນຮັບຄະນະຜູ້ແທນຂັ້ນສູງ ກູບາ ທີ່ຈະມາຢ້ຽມຢາມ ແລະ ເຮັດວຽກຢູ່ ສປປ ລາວ;
* ສືບຕໍ່ຮ່ວມມືກັບບັນດາອົງການຈັດຕັ້ງສາກົນ ເປັນຕົ້ນ ແມ່ນ: UNDP, JICA, IOM, ILSTA, UNICEF ແລະ ມູນນິທິຮັງໄຊເດັນ.
* **ວຽກງານສົນທິສັນຍາ ແລະຮ່ວມມືຍຸຕິທຳທາງອາຍາ**
* ສືບປະສານກັບກະຊວງການຕ່າງປະເທດ ເພື່ອສະເໜີເຈລະຈາວຽກງານການຊ່ວຍເຫຼືອເຊິ່ງກັນແລະກັນ ລະຫ່ວາງ ສປປລາວ ແລະ ເອກກົວດໍ;
* ສືບຕໍ່ຄົ້ນຄ້ວາ ແລະ ພິຈາລະນາສົນທິສັນຍາວ່າດ້ວຍການຮ່ວມມືໃນບັນຫາທາງອາຍາ ລະຫ່ວາງ ສປປລາວ ແລະຫວຽດນາມ;
* ແຈ້ງຕອບໃຫ້ອົງການໄອຍະການປະຊາຊົນສູງສຸດ ສສ ຫວຽດນາມ ກ່ຽວກັບຄະດີ ຄ້າຂາຍເຖືອນ 3 ເລື່ອງ ແລະ ແຈ້ງຕອບໃຫ້ກະຊວງການຕ່າງປະເທດໄທ ຕາມການສະເໜີຂໍຄວາມຊ່ວຍເຫຼືອ;
* ຕິດຕາມແແຈ້ງການ ກ່ຽວກັບວຽກງານຮ່ວມມືຍຸຕິທໍາທາງອາຍາ ຈຳນວນ 15 ເລື່ອງ ຂອງອົງການໄອຍະການ ປະຊາຊົນສູງສຸດ ທີ່ສົ່ງໃຫ້ພາກສ່ວນທີ່ກ່ຽວຂ້ອງ ພິຈາລະນາ.
* **ວຽກງານແຜນການ**
* ສະເໜີຂໍການອະນຸມັດຊຳລະໂຄງການກໍ່ສ້າງ ອາຄານ ອົງການໄອຍະການປະຊາຊົນ ເຂດ 1 ເມືອງ ໄຊເສດຖາ ແຂວງອັດຕະປື, ເຂດ 3 ເມືອງຊຽງເງິນ ແຂວງ ຫຼວງພະບາງ, ເຂດ 2 ເມືອງ ໂຂງ ແຂວງຈໍາປາສັກ ແລະ ເຂດ 2 ເມືອງ ຂວາ ແຂວງຜົ້ງສາລີ;
* ກະກຽມລົງກວດກາໂຄງການກໍ່ສ້າງອາຄານ ອົງການໄອຍະການປະຊາຊົນ ນະຄອນຫຼວງວຽງຈັນ, ພາກເໜືອ ແລະ ພາກໃຕ້;
* ປະສານສົມທົບກັບອົງການໄອຍະການປະຊາຊົນແຂວງໄຊສົມບູນ ເພື່ອຊີ້ນຳ ແລະ ຕິດຕາມກວດກາ ການກໍ່ສ້າງຮາກຖານອາຄານ ອົງການໄອຍະການແຂວງດັ່ງກ່າວ;
* ປະສານສົມທົບກັບກະຊວງແຜນການກ່ຽວການພິຈາລະນາບັນດາໂຄງການບູລິມະສິດ ປະຈຳປິ 2019.

**II. ທິດທາງແຜນການວຽກ​ງານ​ຈຸດ​ສຸມໃນເດືອນ ຕຸລາ 2018**

1. **ວຽກ​ງານ​ການ​ເມືອງ​ -​ ແນວ​ຄິດ**

ຄະນະພັກ - ຄະນະນໍາສືບຕໍ່ສຶກສາອົບຮົມການເມືອງ - ແນວຄິດໃຫ້ພະນັກງານ - ລັດຖະກອນ, ສະມາຊິກ

ພັກໃຫ້ມີທັດສະນະທີ່ຖືກຕ້ອງຕໍ່ແນວທາງນະໂຍບາຍຂອງພັກ - ລັດດ້ວຍຫຼາຍວິທີ, ຕົ້ນຕໍແມ່ນຈັດຕັ້ງການເຊື່ອມຊຶມມະຕິກອງປະຊຸມໃຫ່ຍຄັ້ງທີ X ຂອງພັກປະຊາຊົນປະຕິວັດລາວ ແລະ ມະຕິກອງປະຊຸມໃຫ່ຍຄັ້ງທີ IV ຂອງອົງຄະນະພັກອົງການໄອຍະການປະຊາຊົນສູງສຸດ, ຈັດຕັ້ງປາຖະກະຖາ, ເລົ່າມູນເຊື້ອວັນສໍາຄັນຕ່າງໆຂອງຊາດ ແລະ ສາກົນ, ສຶກສາຮໍ່າຮຽນຄຸນສົມບັດ, ສິນທໍາປະຕິວັດຂອງບັນດາຜູ້ນໍາລຸ້ນກ່ອນຢ່າງເປັນປົກກະຕິ ແລະ ອື່ນໆເພື່ອແນ່ໃສ່ເຮັດໃຫ້ພະນັກງານ - ລັດຖະກອນ, ສະມາຊິກພັກມີຄຸນທາດການເມືອງໜັກແໜ້ນມີຄວາມເຊື່ອໝັ້ນຕໍ່ການນໍາພາຂອງພັກ, ມີຈັນຍາບັນ, ມີນໍ້າໃຈຮັບໃຊ້ປະຊາຊົນດ້ວຍຄວາມສັດຊື່ບໍລິສຸດ, ປະຕິບັດລັດຖະທໍາມະນູນ ແລະ ກົດໝາຍຢ່າງເຂັ້ມງວດ, ສະກັດກັ້ນ ແລະ ຕີຖອຍປະກົດການຫຍໍ້ທໍ້ໃນຖັນແຖວສະມາຊິກພັກ ພະນັກງານລັດຖະກອນໃຫ້ໄດ້ຢ່າງທັນການ ແລະ ມີປະສິດທິຜົນ.

1. **ວຽກງານຈັດຕັ້ງ ແລະ ກໍ່ສ້າງພະນັກງານ**

- ພິຈາລະນາການຍ້ອງຍໍ ຜົນງານຈັດຕັ້ງປະຕິບັດຂໍ້ແຂ່ງຂັນ 3 ມີ 4 ຮັບປະກັນ ປະຈຳປີ 2016, 2017 ແລະ 2018 ຂອງອົງການໄອຍະການປະຊາຊົນໃນຂອບເຂດທົ່ວປະເທດ;

- ສືບຕໍ່ພິຈາລະນາ ການແຕ່ງຕັ້າງ, ໂຍກຍ້າຍ ແລະຊັບຊ້ອນ ພະນັກງານ ບັນດາອົງການໄອຍະການປະຊາຊົນແຂວງ;

- ສືບຕໍ່ພິຈາລະນາ ການສະເໜີເລື່ອນຂັ້ນພະນັກງານໄອຍະການປະຊາຊົນ ແລະ ຜູ້ຊ່ວຍປະຈຳປີ2018 ຂອງ ອົງການໄອຍະການປະຊາຊົນ ໃນຂອບເຂດທົ່ງປະເທດ;

- ຈັດກອງປະຊຸມກ່ຽວກັບການກຳນົດຕຳແໜ່ງງານ ແລະ ລົງເຄື່ອນໄຫວຊີ້ນຳວຽກງານການກຳນົດຕໍ່າແໜ່ງງານ ຢູ່ບັນດາອົງການໄອຍະການປະຊາຊົນພາກໃຕ້;

- ສັງລວມສະຖິຕິ, ລາຍຊື່ພະນັກງານ-ລັດຖະກອນແຍກຕາມຊັ້ນ, ຂັ້ນວິຊາສະເພາະ ແລະສະຖິຕິພະນັກງານ-ລັດຖະກອນ ອົງການໄອຍະການປະຊາຊົນ ໃນຂອບເຂດທົ່ວປະເທດ;

- ສືບຕໍ່ປ້ອນຂໍ້ມູນພະນັກງານ-ລັດຖະກອນ ຂອງອົງການໄອຍະການປະຊາຊົນ ໃນຂອບເຂດທົ່ວປະເທດເຂົ້າຖານຂໍ້ມູນ ຂອງກະຊວງພາຍໃນ.

**3.ວຽກງານການແກ້ໄຂຄະດີ ແລະ ຄຳຮ້ອງ**

**3.1ວຽກງານຕິດຕາມກວດກາທົ່ວໄປ**

**-** ສຶບຕໍ່ພົວພັນປະສານສົມທົບກັບອົງການຈັດຕັ້ງທີ່ກ່ຽວຂ້ອງກ່ຽວກັບການຄົ້ນຄວ້າແກ້ໄຂຄໍາຮ້ອງທີ່ເຫັນວ່າມີຄວາມຫຍຸ້ງຍາກສັບສົນ;

- ປະສານສົມທົບກັບອົງການໄອຍະການປະຊາຊົນແຂວງ, ນະຄອນຫຼວງ ເພື່ອເກັບກຳສະຖິຕິການປະຕິບັດຄຳຕັດສິນຂອງສານ, ສະຖິຕິອາຊະຍາກຳ ເພື່ອລາຍງານຂັ້ນເທີງ;

- ເພີ່ມທະວີການຄົ້ນຄ້ວາສ້າງນິຕິກຳລຸ່ມກົດໝາຍທີ່ຈະເປັນແກ່ການເຄື່ອນໄຫວວຽກງານຂອງອົງການໄອຍະການປະຊາຊົນແຂວງ, ເຂດ;

- ຮ່າງຄຳແນະນຳ, ໜັງສືສະເໜີ ແລະ ບັນດາເອກະສານຕ່າງໆເພື່ອໃຫ້ໄອຍະການປະຊາຊົນແຂວງ, ເຂດ ເປັນບ່ອນອິງໃນການເຄື່ອນໄຫວວຽກງານຕາມພາລະບົດບາດ;

- ສືບຕໍ່ເຄື່ອນໄຫວວຽກງານນຳກົມກວດກາປ່າໄມ້ ກະຊວງກະສິກຳ ແລະ ປ່າໄມ້;

- ສ້າງແຜນການລົງຕິດຕາມກວດກາການປະຕິບັດກົດໝາຍ ແລະຈັດຕັ້ງປະຕິບັດຄຳຕັດສິນຂອງສານ ໃຫ້ພະນັກງານວິຊາການ ອົງການໄອຍະການປະຊາຊົນແຂວງ ເປົ້າໝາຍຈຸດສຸມ ຄື: ແຂວາງ ຫຼວງພະບາງ, ວຽງຈັນ ແລະ ຈຳປາສັກ.

**3.2 ວຽກງານຕິດຕາມກວດກາຄະດີອາຍາ**

**-** ສືບຕໍ່ເຂົ້າຮວ່ມປະຊຸມສານຂັ້ນລົບລ້າງຕາມແຈ້ງເຊີນຂອງສານປະຊາຊົນສູງສຸດເປັນປົກກະຕິ;

- ສືບຕໍ່ຄົ້ນຄວ້າພາລະບົດບາດການຕິດຕາມກວດກາຂອງໄອຍະການປະຊາຊົນຂັ້ນລົບລ້າງ, ຮ່າງຄໍາຖະແຫຼງຂັ້ນລົບລ້າງ, ຮ່າງຄໍາສະເໜີຄັດຄ້ານຂັ້ນລົບລ້າງຂອງໄອຍະການປະຊາຊົນທາງດ້ານກົດໝາຍ.

**3.3 ວຽກ​ງານ​ຕິດຕາມ​ກວດກາການດຳເນີນ​ຄະດີ​ແພ່ງ**

**-** ສືບຕໍ່ຜ່ານຄະດີໃນຂັ້ນຄະນະກຳມະການປະຊາຊົນສູງສຸດ ບໍ່ໃຫ້ຫຼຸດ 2 ຄັ້ງຕໍ່ເດືອນ ແລະນຳເອົາຄະດີເຂົ້າຜ່ານໃຫ້ໄດ້ 15 ເລື່ອງຂື້ນໄປ;

- ສືບຕໍ່ສູ້ຊົນແກ້ໄຂຄະດີໃຫ້ຫຼຸດລົງໃນເດືອນຕໍ່ໄປ, ໂດຍຖືເອົາຄະດີທີ່ຄ້າງຄາມາແຕ່ປີ 2015- 2016 ເປັນບູລິມະສິດ;

- ສູ້ຊົນແກ້ໄຂຄະດີທີ່ຍັງຄ້າງຢູ່ຂັ້ນວິຊາການໃຫ້ຫຼຸດລົງໃນແຕ່ລະເດືອນ;

- ກະກຽມລົງເກັບກຳຂໍ້ມູນຫຼັກຖານຈຳນວນໜຶ່ງ ຢູນະຄອນຫຼວງວຽງຈັນ ແລະ ທ້ອງຖິ່ນ;

- ຈັດເຝິກອົບຮົມວຽກງານວິຊາການ ໃຫ້ແກ່ພະນັກງານພາຍໃນກົມແພ່ງ ກ່ຽວກັບການເອົາໃຈໃສ່ຄົ້ນຄ້ວາຄະດີ ແລະການສະຫຼຸບຄະດີກຽມຜ່ານຄະນະກຳມະການໄອຍະການປະຊາຊົນສູງສຸດ;

- ປະສານກັບກົມຄຸ້ມຄອງການປະຕິບັດ ຄໍາຕັດສິນຂອງສານກ່ຽວກັບການທວງສໍານວນຄະດີໃຫ້ໄດ້ໄວຂື້ນກວ່າເກົ່າ.

**3.4 ວຽກ​ງານ​ຕິດຕາມ​ກວດກາ​ຄ້າຍ​ຄຸມ​ຂັງ - ດັດ​ສ້າງ**

**-** ສືບຕໍ່ຕິດຕາມຊຸກຊູ້ໃຫ້ອົງການໄອຍະການທ້ອງຖິ່ນ ຈັດຕັ້ງປະຕິບັດແຜນງານ, ໂຄງການຂອງວຽກຕິດຕາມກວດກາຄ້າຍຄຸມຂັງ-ດັດສ້າງ ຕາມພາລະບົດບາດ ຄວາມຮັບຜິດຊອບຂອງຕົນເອງ;

**-** ສືບຕໍ່ປະສານກັບກົມຕໍາຫຼວດຄຸມຂັງ - ດັດສ້າງເກັບກໍາສະຖິຕິນັກໂທດ, ຜູ້ຖືກຫາ ແລະ ຜູ້ຖືກດັດສ້າງຄ້າຍຄຸມຂັງສູນກາງຄຸ້ມຄອງ ແລະ ວຽກງານອື່ນທີ່ກ່ຽວຂ້ອງ;

- ລາຍງານຜົນການສະເໜີໃຫ້ອະໄພຍະໂທດແກ່ນັກໂທດປະຈຳປີ 2018;

- ປະຕິບັດຕາມບົດບັນທຶກກອງປະຊຸມຂອງຄະນະກຳມະການອະໄຍະໂທດລະດັບຊາດ ໃນຄັ້ງວັນທີ 16-17 ສິງຫາ 2018;

- ສືບຕໍ່ຄົ້ນຄ້ວາສ້າງຄໍາແນະນຳຮ່ວມກັບກະຊວງ ປ້ອງກັນຄວາມສະຫງົບ ແລະກະຊວງຍຸຕິທຳ ກ່ຽວກັບການປະຈຳການຢູ່ຄ້າຍຄຸມຂັງ-ດັດສ້າງ ຂອງພະນັກງານໄອຍະການ ແລະພະນັກງານປະຕິບັດຄຳຕັດສິນຂອງສານ;

- ຈັດຕັ້ງປະຕິບັດບົດບັນທຶກກອງປະຊຸມ ຂອງຄະນະກຳມະການອະໄພຍະໂທດລະດັບຊາດ ຄັ້ງວັນທີ 16-17 ສິງຫາ 2018 ແລະ ບົດບັນທຶກ ກອງປະຊຸມ ປະທານຄະນະກຳມະການອະໄພຍະໂທດ ລະດັບຊາດ ຄັ້ງວັນທີ 10 ຕຸລາ 2018.

**4. ວຽກ​ງານ​ຫ້ອງການ**

**-** ສືບຕໍ່ຄົ້ນຄ້ວນິຕິກຳກ່ຽວກັບການຈັດຕັ້ງວຽກງານສຳເນົາເອກະສານໃຫ້ເປັນລະບົບ, ຖືກຕ້ອງຕາມລະບຽບການ;

- ພິຈາລະນາງົບປະມານ ຕາມຂໍຕົກລົງ ແລະ ແຜນການສະເຫຼີມສະຫຼອງວັນສ້າງຕັ້ງກອງທັບປະຊາຊົນລາວ ຄົບຮອບ 70 ປີ ແລະວັນສະເຫຼີມສະຫຼອງ ວັນສ້າງຕັ້ງອົງການໄອຍະການປະຊາຊົນ ຄົບຮອບ 30 ປີ;

- ສືບຕໍ່ກະກຽມເປີດຊຸດເຝິກອົບຮົມ ວຽກງານການຄຸ້ມຄອງເອກະສານທາງເອເລັກໂຕຼນິກ ໃຫ້ແກ່ພະນັກງານ ອົງການໄອຍະການປະຊາຊົນ ສູງສຸດ;

- ພິຈາລະນາແຜນກຳນົດຕ່ຳແໜ່ງງານຂອງຫ້ອງການ ອົງການໄອຍະການປະຊາຊົນປະຊາຊົນສູງສຸດ;

- ແຈ້ງການເຖິງອົງການໄອຍະການປະຊາຊົນແຂວງ ໃນຂອບເຂດທົ່ວປະເທດ ໃຫ້ສະຫຼຸບລາຍງານການຕິດຕາມກວດກາການແກ້ໄຂຄະດີຄົບວົງຈອນປະຈຳໄຕມາດ;

- ເບິກຈ່າຍເຄື່ອງຮັບໃຊ້ຫ້ອງການ ແລະ ເຄື່ອງຮັບແຂກ ປະຈຳປີ 2018;

- ສືບຕໍ່ຂື້ນແຜນ້ຳມັນເຊື້ອໄຟ, ບັດເຕີມໂທລະຊັບ ປະຈຳງວດ 4/2018

- ສືບຕໍ່ຂື້ນແຜນຜຼິດເຄື່ອງໝາຍ, ກາໝາຍ ປະດັບເຄື່ອງແບບ, ແຜນບຳລຸງຮັກສາ ແລະ ສ້ອມແປງສຳນັກງານ, ແຜນບຳລຸງ ແລະສ້ອມແປງຍານພາຫະນະ ແລະ ແອເຢັນ ປະຈຳປີ 2018;

- ສືບຕໍ່ກະກຽມເຝິກອົບຮົມ ເປັນຊຸດທີ 2 ກ່ຽວກັບວຽກງານໄອທີ ໄມໂຄຼຊອບ ເອກເຊວ 2010 ໃຫ້ແກ່ພະນັກງານ-ລັດຖະກອນ ພາຍໃນອົງການໄອຍະການປະຊາຊົນສູງສຸດ;

- ສືບຕໍ່ຄົ້ນຄົ້ວາພັດທະນາ ແລະປັບປຸງ ລະບົບວຽກງານ ເຕັກນິກການສື່ສານທາງດ້ານຂໍ້ມູນຂ່າວສານ ຢູ່ ອົງການໄອຍະການປະຊາຊົນສູງສຸດ;

- ສືບຕໍ່ຕິດຕາມ ແລະ ປັບປຸງ ການນຳໃຊ້ຖານຂໍ້ມູນ ຄະດີແພ່ງ ແລະ ຄະດີອາຍາ ຢູ່ອົງການໄອຍະການປະຊາຊົນສູງສຸດ;

- ຄຸ້ມຄອງບໍລິຫານລະບົບເຄື່ອຂ່າບ Network-internet, ການກວດເຊັກ ແລະ ຕິດຕັ້ງ ລະບົບຊອບແວ໌ (Software) ແລະ ຮາດແວ (hardware) ອົງການໄອຍະການປະຊາຊົນສູງສຸດ ໃຫ້ມີຄວາມປົກກະຕິ**.**

**5. ວຽກງານການເງິນ**

**-** ສືບຕິດຕາມ, ຊຸກຊູ້ການຈັດຕັ້ງປະຕິບັດແຜນລາຍຈ່າຍປະຈຳປີ 2018;

**-** ສືບຕໍ່ສົມທຽບໜິ້ສິນທີ່ຍັງຄ້າງໃນປີ 2017 ຕາມສາລະບານບັນຊີໃຫ້ຖືກຕ້ອງ;

**-** ສືບຕໍ່ປະສານສົມທົບກັບພາກສ່ວນກ່ຽວຂ້ອງເພື່ອຖອນເງິນງົບປະມານຮ່ວງບໍລິຫານປົກກະຕິ 9 ເດືອນໃຫ້ແກ່ອົງການໄອຍະການປະຊາຊົນສູງສຸດ ແລະ ປະຈຳງວດ 04/2018 ໃຫ້ແກ່ອົງການໄອຍະການປະຊາຊົນພາກ, ແຂວງ ແລະ ສະຖາບັນ;

- ກະກຽມຝຶກອົບຮົມວຽກງານການເງິນ-ການບັນຊີ (ບັນຊີຄູ) ໃຫ້ແກ່ພະນັກງານ-ລັດຖະກອນ ຂອງບັນດາອົງການໄອຍະການປະຊົນແຂວງພາກເໜືອ;

- ກະກຽມສະຫຼຸບລາຍຈ່າຍງົບປະມານປະຈຳງວດ 3/2018 ແລະ 9 ເດື່ອນ ເພື່ອສົມທຽບກັບກະຊວງການເງິນ;

- ສະເໜີຖອນເງິນເດືອນ, ເງິນອຸດໜູນ, ເງິນບໍລິຫານ ແລະ ເງິນນະໂຍບາຍຕ່າງໆ ປະຈຳງວດ 4.

**6.​ວຽກ​ງານແຜນການ ແລະ ​ຮ່ວມ​ມື​ກັບ​ຕ່າງປະ​ເທດ.**

- ສຶບຕໍ່ຕິດຕາມເອກະສານປະກອບຂໍການອະນຸມັດຊຳລະໂຄງການກໍ່ສ້າງອາຄານ ອົງການໄອຍະະການປະຊາຊົນເຂດ 1 ເມືອງປາກເຊ ແຂວງ ຈຳປາສັກ, ເຂດ 1 ເມືອງ ຊຳເໜືອ ແຂວງ ຫົວພັນ, ເຂດ 2 ເມືອງ ຄໍາ ແຂວງ ຊຽງຂວາງ ແລະ ເຂດ 4 ເມືອງ ຫາດຊາຍຟອງ ນະຄອນຫຼວງວຽງຈັນ;

- ລົງຕິດຕາມ ແລະ ກວດກາ ຂອງໂຄງການກໍ່ສ້າງອາຄານ ອົງການໄອຍະການປະຊາຊົນ ແຂວງໄຊສົມບູນ , ແຂວງ ບໍ່ແກ້ວ ແລະ ຜົ້ງສາລີ;

- ສືບຕໍ່ຊີ້ນຳ ອົງການໄອຍະການປະຊາຊົນ ແຂວງຊຽງຂວາງໃນການເຮັດສັນຍາ ກໍ່ສ້າງອາຄານ ອົງການໄອຍະການປະຊາຊົນ ເຂດ 2 ເມືອງຄຳ;

- ຄົ້ນຄ້ວາ ແລະ ສ້າງແຜນການລົງທຶນຂອງລັດປະຈຳປີ 2019 ໂດຍປະສານງານກັບກະຊວງແຜນການແລະການລົງທຶນ;

- ສືບຕໍ່ກະກຽມແຜນການຕ້ອນຮັບຄະນະຜູ້ແທນວິຊາການ ສສ ຫວຽດນາມ ມາເຈລະຈາ ສົນທິສັນຍາວ່າດ້ວຍການຊ່ວຍເຫຼືອເຊີ່ງກັນ ແລະ ກັນ ທາງດ້ານຍຸຕິທຳໃນບັນຫາທາງອາຍາ ລະຫວ່າງ ສປປ ລາວ ແລະ ສສ ຫວຽດ ນາມ;

* ສືບຕໍ່ກະກຽມເນື້ອໃນ ແລະຄວາມພ້ອມຕ່າງໆ ໃນການເຂົ້າຮ່ວມສະເຫຼີມສະຫຼອງ ວັນສ້າງຕັ້ງມະຫາວິທະຍາໄລກວາງຊີ ຄົບຮອບ 90 ປີ ແລະການຢ້ຽມຢາມປັກກິງ;

- ຊີ້ນຳບັນດາອົງການໄອຍະການປະຊາຊົນແຂວງພາກເໜືອ ໃນການກະກຽມເນື້ອໃນກອງປະຊຸມຊາຍແດນ ກັບອົງການໄອຍະການແຂວງຢຸນານ, ທີ່ຈະຈັດຂື້ນໃນເດືອນ 12 ທີ່ແຂວງ ບໍ່ແກ້ວ;

- ສຶບຕໍ່ສ້າງແຜນຕ້ອນຮັບຄະນະຜູ້ແທນຂັ້ນສູງ ກຼຸຍບາມາຢ້ຽມຢາມ ແລະ ເຮັດວຽກຢູ່ ສປປ ລາວ;

- ຮ່ວມມືກັບອົງການຈັດຕັ້ງສາກົນ ເປັນຕົ້ນແມ່ນ: UNDP, JICA, IOM, ILSTA, UNICEF, ມູນນິທິຮັງໄຊເດັ່ນ ເພື່ອຈັດ ກິດຈະກຳຮ່ວມກັນເປັນປົກກະຕິ ໃນປີ 2018;

- ສຶນຕໍ່ຕິດຕາມນຳກະຊວງການຕ່າງປະເທດເພື່ອຂໍເຈລະຈາກ່ຍວກັບການຄົ້ນຄວ້າຮ່າງສົນທິສັນຍາວ່າດ້ວຍການຊ່ວຍເຫຼືອເຊິ່ງກັນ ແລະ ກັນ ລະຫວ່າງ ສປປ ລາວ-ເອກົວດໍ;

- ສືບຕໍ່ຄົ້ນຄ້ວາສົນທິສັນຍາຊ່ວຍເຫຼືອເຊິ່ງກັນ ແລະ ກັນ ທາງດ້ານຍຸຕິທຳທາງອາຍາ ລະຫ່ວາງ ສປປ ລາວ-ສສ ຫວຽດນາມ;

- ສືບຕໍ່ຕິດຕາມແຈ້ງການຕ່າງໆ ກ່ຽວກັບວຽກງານຮ່ວມມືທາງອາຍາ ທີ່ ອົງການໄອຍະການປະຊົນສູງສຸດໄດ້ສົ່ງໃຫ້ພາກສ່ວນກ່ຽວຂ້ອງ, ແລະ ສືບຕໍ່ຄົ້ນຄ້ວາຄຳຮ້ອງຂໍກ່ຽວກັບວຽກງານຮ່ວມືທາງອາຍາ;

- ສືບຕໍ່ປະສານສົມທົບກັບກະຊວງການຕ່າງປະເທດ ເພື່ອຂໍພິຈາລະນາສົ່ງຜູ້ຮ້າຍຂ້າມແດນ ກັບອົງການໄອຍະການສູງສຸດ ໄທ.

**7. ວຽກ​ງານ​ກວດກາ.**

- ສືບຕໍ່ຕິດຕາມແຜນການກວດກາແຜນລົງທຶນຂອງລັດແຕ່ຫົວທີ 2 ໂຄງການຄື: ສໍານັກງານອົງການໄອຍະການປະຊາຊົນແຂວງ ໄຊສົມບູນ ແລະ ສໍານັກງານອົງການໄອຍະການປະຊາຊົນເຂດ 4 ນະຄອນຫຼວງວຽງຈັນປະຈໍາປີ 2018;

- ສືບຕໍ່ສະຫຼຸບວຽກງານກວດກາໂຄງການລົງທຶນຂອງລັດແຕ່ຫົວທີ 2 ໂຄງການຄື: ໂຄງການກໍ່ສ້າງ ອາຄານ ຂອງອົງການໄອຍະການປະຊາຊົນເຂດ 3 ເມືອງ ຊຽງເງິນ ແຂວງ ຫຼວງພະບາງ ແລະໂຄງການຖົມດິນ ຂອງສະຖາບັນຄົ້ນຄ້ວາ ແລະຝຶກອົບຮົມໄອຍະການ.

**III. ​ມາດ​ຕະການ​ຈັດຕັ້ງປະຕິບັດ.**

**1.**ຈັດຕັ້ງເຜີຍແຜ່ແຜນການໃຫ້ຄະນະນຳ, ຫ້ອງການ, ບັນດາກົມ, ສະ​ຖາ​ບັນ​ຄົ້ນຄວ້າ ​ແລະຝຶກ​ອົບຮົມ​ໄອ​ຍະ​ການ ຮັບຊາບ ແລະ ເຂົ້າໃຈຢ່າງເລິກເຊິ່ງ;

**2.**ໃຫ້ຫ້ອງການ, ບັນດາກົມ, ສະຖາບັນຄົ້ນຄວ້າ ແລະ ຝຶກອົບຮົມໄອຍະການສ້າງເປັນແຜນວຽກລະອຽດຂອງຕົນ ແລະ ຈັດຕັ້ງປະຕິບັດໃຫ້ມີຜົນສຳເລັດ, ແລ້ວສະຫຼຸບລາຍງານຜົນຂອງການຈັດຕັ້ງປະຕິບັດ ແລະ ທິດທາງແຜນການໃນເດືອນຕໍ່ໄປໃຫ້ຫ້ອງການ ອອປສ ສັງລວມລາຍງານໃຫ້ຫົວໜ້າອົງການໄອຍະການປະຊາຊົນສູງສຸດ ເພື່ອຊາບ ແລະ ມີທິດຊີ້ນຳ.

ດັ່ງນັ້ນ, ຈຶ່ງສະຫລຸບຕີລາຄາການເຄື່ອນໄຫວວຽກງານຜ່ານມາ ແລະ ວາງທິດທາງແຜນການຕໍ່ໜ້າ ເພື່ອຈັດຕັ້ງປະຕິບັດໃຫ້ຖືກຕ້ອງ.

**ຫົວໜ້າອົງການໄອຍະການປະຊາຊົນສູງສຸດ**

**ບ່ອນສົ່ງ**

- ຫ້ອງວ່າການປະທານປະເທດ 01 ສະບັບ

- ຫ້ອງວ່າການສຳນັກງານນາຍົກລັດຖະມົນຕີ 01 ສະບັບ

* ຄະນະນຳ ອອປສ ທ່ານລະ 01 ສະບັບ;
* ທ່ານຜູ້ຊ່ວຍຫົວໜ້າ ອອປສ 01 ສະບັບ;
* ບັນດາທ່ານຫົວໜ້າກົມ, ຫົວໜ້າຫ້ອງການ ທ່ານລະ 01 ສະບັບ;
* ຫົວໜ້າສະຖາບັນຄົ້ນຄວ້າ ແລະ ຝຶກອົບຮົມໄອຍະການ 01 ສະບັບ;
* ເກັບມຽ້ນສຳເນົາ 01 ສະບັບ.